Enrique García Palicio

Enrique García Palicio , conocíu como L'Abogáu, ye un cantante de tonada.

Diose a conocer nos estremaos concursos que s'entamaben na xeografía asturiana, ganando en delles ocasiones, y siendo nunu d'estos onde la locutora Menchu Álvarez del Valle lu bautizaría col nomatu col que ye conocíu: L'Abogáu.

Formó xunto col so hermanu Laudelino, El Tordín y El Farucu, el cuartetu Los Cuatro Ases de Frieres.

L'Abogáu llevó la música asturiana a dellos países d'Europa onde realizó diverses actuaciones pa los emigrantes asturianos. Igualmente participó nel añu 1980, xunto con otru campeón de la canción asturiana, Silvino Argüelles, nel Festival Celta de Berlín.

Tien grabaes canciones tan reconocíes dientro de la musica asturiana como: A la salida del Sella; Les barandielles del puente; Xunce les vaques, Ramona; ...

 Referencies 

Categoría:Cantantes d'Asturies
Categoría:Cantantes de tonada
Categoría:Persones de Llangréu